Uderna Algkool

Uderna Algkool asus Elva valla Kalme külas. Uderna külakool asutati 1766. aastal. 

1896. aastal muudeti külakool ministeeriumikooliks. Kool on olnud ka vallakool, 6- ja 7-klassiline kool ning algkool.

Tunnustatud haridustegelastest on Uderna koolis töötanud õpetajana August Käppa, Jaan Linsi, Aleksander Mitvitz, Jaan Neumann, Adolf Perandi, August Raud, Jaan Roots, Ferdinand Tigane, Hans Tõllasson, õpetaja-koolijuhatajana Eduard Oja.

Kooli direktor on olnud Jaak Seeru.Kaljola Kirt. Tartu rajoon. Siin- ja sealpool maanteed. Tallinn: Eesti Raamat, 1988, lk 200.

Uderna koolis on õppinud näitleja Leopold Hansen, kunstnik Konrad Mägi, kirjanikud Jaan Kärner, Helmi Mäelo ja Friedebert Tuglas.Sirp ja Vasar, nr. 23, 3 juuni 1966, https://dea.digar.ee/page/sirpjavasar/1966/06/03/3 Aastail 1951–1953 õppis Uderna koolis Estonia teatri ooperisolist Voldemar Kuslap.

Uderna kool oli Eestis esimene, kus tähistati 1922. aasta suvel emadepäeva piduliku koosviibimisega, mille korraldas Naiste Karskusliit Helmi Mäelo algatusel.

Kooli pargis on mitme kultuuritegelase auks püstitatud büste ja ausambaid.Fr. Tuglas sai büsti juba eluajal. 

207 aastat kestnud õppetöö lõppes Uderna algkoolis 1973. aasta kevadel. Hiljem on samas hoones tegutsenud Uderna muuseum. 

Viited

Kategooria:Elva vald
Kategooria:Eesti endised koolid